Karbid volfrámu

Karbid volfrámu (chemický vzorec WC) je anorganická chemická zlúčenina (označovaná tiež jednoducho ako karbid), ktorá sa skladá z rovnakého počtu atómov volfrámu a uhlíka. Vo svojej najzákladnejšej forme je karbid volfrámu jemný sivý prášok, ale môže byť lisovaný a formovaný do tvarov pre použitie v priemyselnom strojárstve na výrobu rezných nástrojov, abrazív a tiež šperkov.

Karbid volfrámu je približne dvakrát tuhší ako oceľ, jeho modul pružnosti v ťahu je okolo 550 GPaElastic Properties and Young Modulus for some Materials a jeho hustota je väčšia ako hustota oceli alebo titánu. Svojou tvrdosťou je porovnateľný s korundom (α-Al2O3).

Fyzikálne vlastnosti
Bod topenia karbidu volfrámu je 2 870 °C a bod varu 6 000 °C pri tlaku 100 kPa. Jeho tepelná vodivosť je 84,02 W·m−1·K−1 a koeficient tepelnej rozťažnosti je 5,8 µm·m−1·K−1.

Karbid volfrámu je extrémne tvrdý, pričom na Mohsovej stupnici tvrdosti má hodnotu ~9 a skúškou tvrdosti podľa Vickersa dosahuje hodnotu 1 700 – 2 400.CRC Materials Science and Engineering Handbook (2001). Jeho modul pružnosti v ťahu je okolo 550 GPa, jeho stlačitelnosť je 439 GPa a jeho modul pružnosti v šmyku je 270 GPa.

Rýchlosť pozdĺžnej vlny (rýchlosť zvuku) v tenkej tyči z karbidu volfrámu je /s.

Jeho merný elektrický odpor je porovnateľný s niektorými kovmi (napríklad vanádom 2×10−7 Ohm·m).

Karbid volfrámu je tiež ľahko zmáčaný tekutým niklom a kobaltom.

 Referencie 

Zdroj

Volfrámu
Kategória:Zlúčeniny volfrámu
Kategória:Materiály s vysokou tvrdosťou